Virallinen lehti nro C 050 , 22/02/1999 s. 0017



KIRJALLINEN KYSYMYS E-1193/98 esittäjä(t): María Sornosa Martínez (GUE/NGL) komissiolle (24. huhtikuuta 1998) Aihe: Venäläismafiat Espanjassa Komissio antoi 27. tammikuuta 1997 vastauksen otsikossa mainittua asiaa koskevaan kysymykseen E-3385/96(1). Espanjan sisäministeri oli tuolloin todennut seitsemäntoista ryhmän toimivan eri puolilla Espanjaa. Huolimatta toimista, joita jäsenvaltiot ovat oikeusasioiden alalla toteuttaneet 10. kesäkuuta 1991 annetun neuvoston direktiivin N:o 308/91/ETY(2) noudattamiseksi ja soveltamiseksi, rikollinen toiminta jatkuu edelleen. Vastauksessaan komissio ilmoitti EDUn (Europolin huumeyksikkö, joka tutkii toimivaltansa piiriin kuuluvaan rikolliseen toimintaan liittyvää rahanpesua ja toimii yhteistyössä jäsenvaltioiden kanssa suositusten ja muun rahanpesun estämiseen tähtäävän toiminnan täytäntöönpanemiseksi) laatimia toimintasuunnitelmia koskevista erilaisista yhteistyö- ja kehittämisaloitteista, mutta näyttää kuitenkin siltä, että käynnistetyt toimet eivät ole tuottaneet rohkaisevaa tulosta. Ottaen huomioon, että tilanne pahenee sitä mukaa kuin kyseiset rikollisjärjestöt vakiinnuttavat toimintaansa ja että kokonainen rahanpesuverkosto toimii jo Euroopan laajuudessa asiasta annetusta direktiivistä huolimatta, komissiota pyydetään vastaamaan seuraaviin kysymyksiin: 1. Mihin toimiin komissio aikoo ryhtyä sen varmistamiseksi, että rikollisista lähteistä peräisin olevaa rahaa ei talleteta eurooppalaisille tileille? 2. Minkälaisen kansainväliseen yhteistyöhön perustuvan toimintasuunnitelman komissio aikoo laatia ongelman ratkaisemiseksi? Komission jäsenen Mario Montinkomission puolesta antama vastaus (14. heinäkuuta 1998) Komissio uskoo, että rahoitusjärjestelmän rahanpesutarkoituksiin käyttämisen estämisestä 10. kesäkuuta 1991 annetulla neuvoston direktiivillä 91/308/ETY on ollut ehkäisevä vaikutus varsinkin pankkialan mobilisoinnin ansiosta. Rikollisen rahan on varmasti ollut vaikeampi päästä yhteisön rahoitusjärjestelmään. Komissio aikoo antaa hyvin pian parlamentille ja neuvostolle toisen kertomuksen kyseisen direktiivin täytäntöönpanosta. Kertomuksessa todetaan, että komission ensimmäistä kertomusta koskevassa parlamentin päätöslauselmassa(3) esitettyjen toiveiden ja järjestäytyneen rikollisuuden torjuntaa(4) koskevasta toimintasuunnitelmasta Amsterdamin Eurooppa-neuvostossa hyväksyttyjen suositusten mukaisesti on syytä saattaa vuoden 1991 direktiivi ajan tasalle ja laajentaa sen soveltamisalaa. Ehdotus uudeksi direktiiviksi annetaan parlamentille ja neuvostolle lähikuukausina. Komissio on myös täysin tietoinen siitä, että rahanpesua vastaan on taiseltava maailmanlaajuisesti, jos taistelu halutaan voittaa. Komissio on jäsenenä rahoitusalan rahanpesutyöryhmässä (FATF), joka on ainoa pelkästään rahanpesun torjuntaan tarkoitettu elin maailmassa, ja tukee voimakkaasti sen toimintaa. Äskettäin pidetyssä G7-maiden huippukokouksessa vahvistettiin FATF:n päätös pidentää mandaattiaan seuraavaksi viideksi vuodeksi ja sovittiin viisivuotiskauden tärkeimmäksi tehtäväksi maailmanlaajuisen rahapesua vastustavan kaikkiin maanosiin ulottuvan verkoston perustaminen. Komissio pyrkii tukemaan sovittua strategiaa aina kun se on mahdollista. Komission toimenpiteet kansainvälisen yhteistyön edistämiseksi tällä alalla käyvät ilmi edellä mainitusta kertomuksesta. (1) EYVL C 186, 18.6.1997, s. 81. (2) EYVL L 166, 28.6.1991, s. 77. (3) EYVL C 198, 8.7.1996. (4) EYVL C 251, 15.8.1997.